डिब्रुगड़ रहमरियानि गंसे फरायसालि नि मोनसे सोमोनांथाव जाथाय। लाहोवाल सोलोंथाइ खोन्दोनि सिङाव थानाय रहमरियानि थानाइ गेजेर इंराजी फरायसालिनि फरायसा-फरायसुलि आरो बिमा-बिफाफोरा फरायसालिनि गाहाइ फोरोंगिरिनि बेरेखा गोख्रों अजद दैखांदों। बिथांमोना अजद होनायबादिब्ला, फरायसालिसिम फुङावनो फैनाय फरायसा-फरायसुलिफोरखौ फरायसालिनि सिङाव खान्दा खान्दा जि गानहोनानै दुगै होयोमोन आरो मबाइलआव बेफोरखौ भिडिअ’ खालामनानै लाखियोमोन फोरोंगिरिआ। बे अजदखौ गाबै गाबै होदों फरायसालिनि गोबां फरायसाफोरा।